Drégel
Fellegi bérceiden, ó Drégel vára, kereslek,
     Merre valál? tornyod honnan emelte fejét?
Szondi hol állt? repedő kebelén hol csorga le vére?
     Nyughelye hantjai közt hol nyög az estveli szél?
Puszta vagy, ó kiomolt vér szent helye! néma homály leng
     Vad bokor árnyaiban szirteid orma felett.
Ah de romod tetején az örök hír égi virága
     Csillagi fényében századok óta virúl.
Versek